  Майя Бывальцева Россиысь Кун Думалэн сизьыметӥ ӧтчамаз депутатъёсты быръёнэ 18-тӥ куарусёнэ Удмуртиысь быръёнъёсъя участокъёсы элькунын улӥсь ӝыны палаез бырйисьёс лыктозы. 15-тӥ куарусёнэ журналистъёсын пумиськылыкуз сыӵе чакланъёссэ шараяз улосвылысь Быръёнъёсъя валтӥсь ӧрилэн тӧроез Виктор Кушко. «Берло вить аръёсы югдурез учкыса, ми чакласькомы, таяз арын куара сётонэ ӧжытгес адями пыриськоз шуыса. 50 процентлы матын луоз, — вераз со. - 2011-тӥ арын Россиысь Кун Думае депутатъёсты быръёнэ улосвылын 56 процентэз бырйисьёс пыриськизы». Виктор Кушко верамъя, куара сётон понна бюллетеньёсты быръёнъёсъя интыосысь ӧриосы 16-тӥ куарусёнысен сётъяны кутскозы, соосты полициысь ӧнерчиос возьмалозы. Тегъёс: Политика быръёнъёс Удмуртия Россия КунДума  